Ilira gladiolo

La Ilira gladiolo (Gladiolus illyricus) estas plurjara specio el genro gladiolo, familio iridacoj.

eta|maldekstra|Ilira gladiolo, fruktoj kaj semoj - Muzeo de Tuluzo
Ĝi formas tuberon por la travintrumo. La tigoj estas 20 – 60 cm altaj, folihavaj. La folioj estas lancetformaj, 10 – 40 cm longaj kaj 4 – 10 mm larĝaj.

La floroj kreskas po tri- ĝis dekope en spikoj. La floroj ĝenerale kreskas al unu flanko, havas du brakteojn. Ili havas kurban flortubon kiu estas 1 – 1,5 cm longa. La korollipoj estas roze ruĝaj, 2 – 4 cm longaj kaj de malsama longo. La floro havas en la mezo okulfrapajn, roze ruĝajn stamenojn. La planto floras en sia natura areo de aprilo ĝis en junio.

Gladiolus illyricus troviĝas en suda kaj okcidenta Eŭropo kaj Malgranda Azio. La planto precipe troviĝas en rokaj kampoj, makiso kaj maldensaj arbaroj.

Kategorio:Floroj